**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „DARŽŲ GATVĖS NUO AUKŠTOSIOS IKI TILTŲ GATVĖS REKONSTRUKCIJA (RESTAURAVIMAS)“ ĮGYVENDINIMUI**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55‑1049; 2008, Nr. 113‑4290, Nr. 137‑5379; 2009, Nr. 77‑3165; 2010, Nr. 25‑1177, Nr. 51‑2480, Nr. 86‑4525; 2011, Nr. 52‑2504) 16 straipsnio 2 dalies 41 punktu, VP2‑4.4‑SM‑02‑R priemonės „Savivaldos transporto infrastruktūros modernizavimas ir plėtra“ projektų finansavimo sąlygų aprašu, patvirtintu Lietuvos Respublikos susisiekimo ministro 2008 m. rugsėjo 15 d. įsakymu Nr. 3‑331 (Žin., 2008, Nr. 108‑4146; 2011, Nr. 80‑3920), ir Klaipėdos regiono plėtros tarybos 2013 m. vasario 11 d. sprendimu Nr. 51/3S‑6  „Dėl Klaipėdos regiono plėtros tarybos 2009 m. vasario 11 d. sprendimo Nr. 6.1-3‑(18.4) „Dėl 2007–2013 metų Ekonomikos augimo veiksmų programos VP2‑4.4‑SM‑02‑R priemonės „Savivaldos transporto infrastruktūros modernizavimas ir plėtra“ Klaipėdos regiono projektų sąrašo 2007–2013 metų laikotarpiui patvirtinimo“ pakeitimo“, Klaipėdos miesto savivaldybės taryba nusprendžia:

**1. Pritarti Klaipėdos miesto savivaldybės administracijos projekto „Daržų gatvės nuo Aukštosios iki Tiltų gatvės rekonstrukcija (restauravimas)“ įgyvendinimui, teikiant paraišką Europos Sąjungos struktūrinių fondų finansinei paramai gauti.**

**2. Užtikrinti projekto „Daržų gatvės nuo Aukštosios iki Tiltų gatvės rekonstrukcija (restauravimas)“ bendrąjį finansavimą Klaipėdos miesto savivaldybės biudžeto lėšomis – ne mažiau kaip 4,5 proc. tinkamų projekto išlaidų finansuoti bei netinkamų, tačiau šiam projektui įgyvendinti būtinų išlaidų padengimą, ir tinkamų išlaidų dalį, kurios nepadengia projektui skiriamas finansavimas.**

3. Įpareigoti Klaipėdos miesto savivaldybės administracijos direktorę Juditą Simonavičiūtę pasirašyti visus dokumentus, susijusius su paraiškos teikimu ir dalyvavimu šiame projekte.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Audronė Orentienė, tel. 39 61 11

2012-10-19